58. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.057/356871 της 18 Δεκ. 1978/12 Ιαν.  1979 (ΦΕΚ Β΄ 10). Περί αποστολής και συνθέσεως της Επιστημονικής Επιτροπής Ενόπλων Δυνάμεων (ΕΕΕΔ) συμβουλευτικού χαρακτήρος. Εχοντες υπ’ όψει: α)Την ύπαρξιν και λειτουργίαν της ΕΕΕΔ από έτους 1975, ως συμβουλευτικού οργάνου του ΥΕΘΑ εις θέματα ερεύνης και εφαρμογής των τεχνολογικών εξελίξεων εις τας Ενόπλους Δυνάμεις. β)Τον Νόμ. 660/1977 «περί Υπουργείου Εθνικής Αμύνης» αρθρ. 5. γ)Την υφισταμένην ανάγκην συνεχίσεως της υπάρξεως παρά τω ΥΕΘΑ γνωμοδοτικού συντονιστικού οργάνου αναπτύξεως της ερεύνης και εφαρμογής προηγουμένης τεχνολογίας εντός των Ενόπλων Δυνάμεων, αποφασίζομεν: Υπαγωγή Άρθρ.1.-Η Επιστημονική Επιτροπή Ενόπλων Δυνάμεων (ΕΕΕΔ) υπάγεται εις τον Υπουργόν Εθνικής Αμύνης υπό τον Επιτελικόν και συντονιστικόν έλεγχον της Διευθύνσεως Μελετών ΓΕΕΘΑ. Σκοπός Άρθρ.2.-Αποτελεί συμβουλευτικόν όργανον του ΥΕΘΑ επί θεμάτων ερεύνης και εφαρμογής των τεχνολογικών εν γένει εξελίξεων εις τας ΕΔ. Συνεργάζεται με Οργανισμούς, ΑΕΙ και λοιπούς επιστημονικούς φορείς και ομάδας, ώστε να γνωμοδοτή και διευκολύνη την αντιμετώπισιν επιστημονικών προβλημάτων ενδιαφερομένων τας ΕΔ. Αποστολή της ΕΕΕΔ Άρθρ.3.-Η παροχή γνωματεύσεων εις ΥΕΘΑ αναφορικώς με την αξιοποίησιν του Επιστημονικού και Τεχνικού Δυναμικού της χώρας επ’ ωφελεία των Ενόπλων Δυνάμεων. Ειδικώτερον: 1.Γνωμοδότησις και μεθόδευσις υποστηρίξεως του ερευνητικού έργου των Ενόπλων Δυνάμεων υπό των ΑΕΙ ή ετέρων επιστημονικών φορέων. 2.Γνωμοδότησις επί υλοποιησίμων λύσεων ή και συνδρομή εις επίλυσιν συγκεκριμένων προβλημάτων τιθεμένων υπό του ΥΕΘΑ και των υπ’ αυτό ερευνητικών κέντρων. 3.Γνωμοδοτήσεις και προτάσεις, εφ’ όσον ήθελε τούτο ζητηθεί, επί της Τεχνικής Εκπαιδεύσεως των στελεχών των ΕΔ και επί των προγραμμάτων των μη στρατιωτικών εκπαιδευτικών φορέων, εις εκείνους τους τομείς οι οποίο ενδιαφέρουν τας ΕΔ. 4.Προτάσεις δια την αξιοποίησιν υπό των Κέντρων Ερευνών των ΕΔ ή υπό της ΥΠΟΒΙ, γενικώς των πληροφοριών επί των τεχνολογικών εξελίξεων και ειδικώτερον εκείνων του εξωτερικού. 5.Προτάσεις υποστηρίξεως και εκσυγχρονισμού της πολεμικής βιομηχανίας κατόπιν σχετικής αιτήσεως ΥΠΟΒΙ. 6.Υποστήριξις την Κέντρων Ερευνών των ΕΔ εις την ανεύρεσιν καταλλήλων ερευνητών υψηλής στάθμης και αξιολόγησις υποψηφίων. 7.Εισήγησις δια την συγκρότησιν ομάδων εργασίας εξ επιστημόνων ανεγνωρισμένης εμπειρίας (ιδιωτών ή στρατιωτικών) δια την: α)Υποβοήθησιν αξιολογήσεως των διακλαδικών προγραμμάτων ερεύνης. β)Παροχήν βοηθείας εις Κέντρα Ερευνών δι’ υπό ανάπτυξιν προγράμματα ερεύνης. γ)Υποβοήθησιν αναπτύξεως νέων ερευνητικών δραστηριοτήτων υψηλής τεχνολογίας εις Κέντρα Ερευνών των ΕΔ αναλόγως των αναγκών και προσανατολισμού αυτών. 8.Εισηγήσεις επί οργανωτικών και λειτουργικών βελτιώσεων των Κέντρων Ερευνών των ΕΔ, προκειμένου να αυξηθή η αποτελεσματικότης αυτών, κατόπιν συνεργασίας μετά των αντιστοίχων Κέντρων Ερευνών. 9.Αξιολόγησις του προσλαμβανομένου ή συνεργαζομένου μετά των ΕΔ επιστημονικού προσωπικού, εφ όσον της ζητηθή ή γνώμη. Ωσαύτως αξιολόγησις και εισήγησις επί παρουσιαζομένων εφευρέσεων δια το αξιόπιστον ή μη αυτών. (Μετά τη σελ. 26,40(α)   Σελ. 26,401 Τεύχος 715-Σελ. 3 Υπουργείο Εθνικής Άμυνας 36.Α.α.56-58 26 Οργάνωσις –Λειτουργία-Σύνθεσις Άρθρ.4-1.Της ΕΕΕΔ προεδρεύει, Ανώτατος Αξ/κός οριζόμενος υπό το ΥΕΘΑ. Συνεδριάζει τακτικώς ανά τρίμηνον και εκτάκτως οποτεδήποτε ήθελεν απαιτηθή. Το όλον έργον της παρουσιάζεται, συντονίζεται και προωθείται φροντίδι της ΔΜΕ/ΓΕΕΘΑ εις ην και τα ΓΕ και Ερευνητικά Κέντρα δέον απευθύνουν τα θέματά των, ενδιαφέροντος ΕΕΕΔ, Γραμματειακή υποστήριξις παρέχεται υπό της ΔΜΕ/ΓΕΕΘΑ. 2.Η επιτροπή συγκροτείται ως κάτωθι: α.Τακτικα Μέλη: Αριθμός (1)Πρόεδρος (Ανώτατος Αξ/κος  οριζόμενος υπο κ.ΥΕΘΑ)       1 (2)Αντιπρόεδρος (ο εκάστοτε  αρχαιότερος Καθηγητής ΑΕΙ       (3)Δ/νται Δ/νσεων Μελετών ΓΕΕΘΑ  και ΓΕ των Κλάδων          4 (4)Διοικηταί η Επιστημονικαί Δ/νταί των Κέντρων Ερευνών των ΕΔ          3 (5)Καθηγηταί των ΑΕΙ μέχρι          7 (6)Εκπρόσωπος ΥΠΟΒΙ          1 (7)Ο Δ/ντης της ΥΕΕΤ του ΥΠΣ          1 (8)Γραμματεύς (Επιτελής του ΓΕΕΘΑ/ ΔΜΕ)          1 β)Εκτακτα Μέλη: Καθηγηταί ΑΕΙ, Επιστήμονες Κέντρων Ερευνών, Μέλη ΤΕΕ, ΣΕΒ και Αξ/κοι των ΕΔ προσκαλούμενοι κατά τας εκάστοτε παρουσιαζομένας ανάγκας. 3.Η θητεία των τακτικών μελών της Ε.Ε.Ε.Δ. της ανωτέρω παρ. 2α(5) είναι κατ’ αρχήν διετής δυναμένη να παραταθή κατόπιν σχετικής Υπουργικής αποφάσεως. 4.Δια τον καθορισμόν των καθηγητών των Α.Ε.Ι. ως μελών της Ε.Ε.Ε.Δ. εκδίδεται κοινή απόφασις Υ.Ε.Θ.Α. και ΥΠ. ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ μετά εισήγησιν της ΔΜΕ/ΓΕΕΘΑ. 5.Ισχύς της παρούσης από λήψεως. Η παρούσα δημοσιευθήτω δια της Εφημερίδος της Κυβερνήσεως. Σελ. 26,402 Τεύχος 715-Σελ. 4 36.Α.α.58 Υπουργείο Εθνικής Άμυνας 27 